‘Laat ons ’n offer vir Jehovah aanbied’
LEES IN Afrikaans Albanees Amharies Arabies Armeens Bicol Bulgaars Chichewa Deens Duits Efik Engels Esties Fins Frans Ga Grieks Guarani Haïtiaanse Kreools Hiligaynon Hongaars Ibo Iloko Italiaans Japannees Kantonnese Chinees (Tradisioneel) Kantonnese Chinees (Vereenvoudig) Koreaans Kroaties Letties Lingala Litaus Malabaars Malgassies Maltees Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Noors Oekraïens Osseties Pandjabi Persies Pools Portugees (Brasilië) Quechua (Bolivia) Rarotongaans Roemeens Russies Samoaans Sepedi Shona Silozi Slowaaks Sloweens Spaans Sranantongo Suid-Sotho (Lesotho) Swahili Thai Tsjeggies Tsonga Tswana Turks Viëtnamees Zulu
HOE toon jy jou waardering as iemand iets goeds vir jou doen? Kyk hoe die krygshoofde in Israel ná ’n geveg met die Midianiete hulle waardering getoon het. Die geveg het plaasgevind nadat Israel gesondig het in verband met Baäl van Peor. God het sy volk die oorwinning gegee, en die buit is tussen die 12 000 soldate en die res van Israel verdeel. In ooreenstemming met Jehovah se riglyne het die soldate ’n sekere deel van hulle buit vir die priesters gegee, en die ander Israeliete het ook ’n sekere deel aan die Leviete gegee.—Num. 31:1-5, 25-30.
Maar die krygshoofde wou meer doen. “U knegte het die volle getal opgeneem van die krygsmanne wat onder ons bevel is en van ons is nie een as vermis gemeld nie”, het hulle vir Moses gesê. Hulle het besluit om goud en verskillende sierade as ’n offer vir Jehovah aan te bied. Die goue sierade het altesaam meer as 190 kilogram geweeg.—Num. 31:49-54.
Baie mense word vandag ook beweeg om hulle waardering te toon vir wat Jehovah vir hulle gedoen het. En hierdie gevoelens van waardering is nie tot God se toegewyde knegte beperk nie. Beskou die voorbeeld van ’n busbestuurder wat ’n groep afgevaardigdes na die stadion en terug geneem het vir die internasionale byeenkoms wat in 2009 in Bologna, Italië, gehou is. Omdat hy ’n baie versigtige en saggeaarde bestuurder was, het sy passasiers besluit om vir hom ’n dankiesêbriefie te skryf en hom ’n fooitjie te gee sowel as die boek Wat leer die Bybel werklik? In antwoord daarop het die bestuurder gesê: “Ek aanvaar met graagte die kaartjie en die boek, maar ek gee die geld terug omdat ek dit as ’n bydrae wil gee sodat julle kan voortgaan met die werk wat julle doen. Al is ek nie een van Jehovah se Getuies nie, wil ek hierdie bydrae gee omdat ek gesien het dat julle dinge uit liefde doen.”
Een manier waarop jy jou waardering kan toon vir wat Jehovah vir jou gedoen het, is deur bydraes vir die wêreldwye werk van Jehovah se Getuies te gee (Matt. 24:14). Maniere waarop party besluit om te gee, word in die bygaande venster genoem.
MANIERE WAAROP PARTY BESLUIT OM TE GEE
BYDRAES VIR DIE WÊRELDWYE WERK
Baie sit ’n bedrag opsy wat hulle in die bydraebussies gooi wat “Wêreldwye werk” gemerk is.
Gemeentes stuur hierdie bydraes elke maand na die kantoor van Jehovah se Getuies wat oor hulle land toesig hou. Vrywillige geldelike bydraes kan ook direk gestuur word aan Watch Tower Bible and Tract Society of South Africa, Aandag: Rekeningafdeling, Privaatsak X2067, Krugersdorp, 1740, Suid-Afrika, of na die takkantoor van Jehovah se Getuies wat oor jou land toesig hou. (Vrywillige bydraes wat in die dele hieronder genoem word, kan ook gestuur word aan die takkantoor van Jehovah se Getuies wat oor jou land toesig hou.) Tjeks wat na die bogenoemde adres gestuur word, moet uitgemaak word aan “Watch Tower Society”. Juwele of ander kosbare artikels kan ook geskenk word. ’n Kort brief wat meld dat dit ’n regstreekse skenking is, moet hierdie bydraes vergesel.
Benewens regstreekse geldskenkings is daar ander maniere waarop ’n mens kan gee om Koninkryksdiens in alle wêrelddele te bevorder. Dit sluit in:
Watch Tower Bible and Tract Society of South Africa kan as die begunstigde van ’n lewensversekeringspolis of in ’n aftree-/pensioenskema benoem word.
Aandele en obligasies:
Aandele en obligasies kan aan Watch Tower Bible and Tract Society of South Africa geskenk word as ’n regstreekse skenking of Watch Tower Bible and Tract Society of South Africa kan benoem word as ’n begunstigde in ’n sterfte-uitkering.
Vaste eiendom kan regstreeks geskenk word of kan, in die geval van residensiële eiendom, geskenk word op voorwaarde dat die skenker lewensreg daarop het. Tree in verbinding met die takkantoor in die land waar jy woon voordat enige vaste eiendom oorgedra word.
Eiendom of geld kan deur ’n wettige testament aan Watch Tower Bible and Tract Society of South Africa bemaak word.
As jy meer inligting wil hê, kan jy skriftelik of per telefoon in verbinding tree met die Rekeningafdeling by die adres wat hier aangegee word of met die takkantoor wat oor jou land toesig hou.
Telefoon: 011 761 1000
‘Laat ons ’n offer vir Jehovah aanbied’—Maniere waarop party besluit om te gee
Teks Aflaai-opsies vir publikasies DIE WAGTORING – STUDIE-UITGAWE November 2010
DIE WAGTORING – STUDIE-UITGAWE November 2010
Leer hoe om bydraes aanlyn te maak